पाएं अपने शहर की ताज़ा ख़बरें और फ्री ई-पेपरडाउनलोड करें
हरियाणा के हिसार के लिए प्रीमियम रेल सेवा दुरंतो एक्सप्रेस की सौगात मिली है। इसका एलान करते हुए हिसार लोकसभा क्षेत्र के सांसद बृजेन्द्र सिंह ने कहा है कि जल्द ही यह सेवा शुरू हो जाएगी। रेलवे बोर्ड की तरफ से इस संबंध में मंजूरी दे दी गई है। सांसद बृजेन्द्र ने कहा कि हिसारवासियों को मुम्बई तक के लिए एक अतिरिक्त गाड़ी मिलने से काफी सुविधा होगी।
दरअसल, दुरंतो एक्सप्रेस लंबी दूरी की रेल सेवा है, जो देश के बड़े शहरों से संचालित की जाती है। यह रेल सेवा तीव्र गति की रेल सेवा है, जो काफी कम समय में अपना सफर तय करती है। मिली जानकारी के अनुसार मौजूदा समय में मुंबई सेंट्रल से राजस्थान के जयपुर के बीच चल रही दुरंतो एक्सप्रेस को अब हिसार तक विस्तारित करने का फैसला लिया गया है।
इस बारे में हिसार के सांसद बृजेन्द्र सिंह ने बताया कि यह ट्रेन जल्द ही जयपुर से वाया सीकर और लोहारू होते हुए हिसार तक भी आवागतन किया करेगी। इस रेल गाड़ी का ठहराव रिंगस सीकर, झुंझनू, लोहारू और सदलपुर में भी होगा। यह रेल सेवा सप्ताह में दो दिन की होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva zho_Hant eng_Latn